**Lampa stinge amorțeala**

*Lorena.craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

“Iubito, atinge-ţi obrazul,

Să simţi cum din palmele mele

Topesc dinăuntru-ţi necazul,

Punându-l în bolul cu stele.

Nu-mi eşti niciodat’ prea departe,

Te-aş ţese-ntr-o mie de flamuri

Şi simt cum din mine faci parte,

Cu trunchi, și cu frunze, și ramuri.

Preumblă-te veşnic prin casă,

Priveşte-n oglindă, priveşte

Cum iarna din tine se lasă,

Cum vara din mine te creşte...

Te rog să deschizi şi cămara

În care-am păstrat necuvinte,

Şi-acum, potriveşte-ţi brăţara,

Iubirii şi-aducerii-aminte.”

Din vis mă trezesc în vâltoare,

Cu pasul smerit şi firesc,

Pe buze-mi sărutu-i mă doare -

„Mai e puţin...”, îmi şoptesc.

4 iunie 2016, Constanța